CELEX: 62018CA0404
Language: mt
Date: 2019-06-20 00:00:00
Title: Kawża C-404/18: Sentenza tal-Qorti tal-Ġustizzja (It-Tielet Awla) tal-20 ta’ Ġunju 2019 (talba għal deċiżjoni preliminari tal-Arbeidsrechtbank Antwerpen — il-Belġju) — Tine Vandenbon, Jamina Hakelbracht, Instituut voor de Gelijkheid van Vrouwen en Mannen vs WTG Retail BVBA (Rinviju għal deċiżjoni preliminari — Politika soċjali — Direttiva 2006/54/KE — Ugwaljanza fit-trattament bejn irġiel u nisa — Aċċess għall-impjiegi u kundizzjonijiet tax-xogħol — Artikolu 24 — Protezzjoni mill-miżuri ta’ ritaljazzjoni — Ċaħda ta’ kandidata għall-impjieg minħabba t-tqala tagħha — Ħaddiem li intervjena favur din il-kandidata — Tkeċċija tal-ħaddiem)

12.8.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 270/12
            
         
      Sentenza tal-Qorti tal-Ġustizzja (It-Tielet Awla) tal-20 ta’ Ġunju 2019 (talba għal deċiżjoni preliminari tal-Arbeidsrechtbank Antwerpen — il-Belġju) — Tine Vandenbon, Jamina Hakelbracht, Instituut voor de Gelijkheid van Vrouwen en Mannen vs WTG Retail BVBA
      (Kawża C-404/18) (1)
      
      (Rinviju għal deċiżjoni preliminari - Politika soċjali - Direttiva 2006/54/KE - Ugwaljanza fit-trattament bejn irġiel u nisa - Aċċess għall-impjiegi u kundizzjonijiet tax-xogħol - Artikolu 24 - Protezzjoni mill-miżuri ta’ ritaljazzjoni - Ċaħda ta’ kandidata għall-impjieg minħabba t-tqala tagħha - Ħaddiem li intervjena favur din il-kandidata - Tkeċċija tal-ħaddiem)
      (2019/C 270/14)
      Lingwa tal-kawża: l-Olandiż
      
         Qorti tar-rinviju
      
      Arbeidsrechtbank Antwerpen
      
         Partijiet fil-kawża prinċipali
      
      
         Rikorrenti: Tine Vandenbon, Jamina Hakelbracht, Instituut voor de Gelijkheid van Vrouwen en Mannen
      
         Konvenut: WTG Retail BVBA
      
         Dispożittiv
      
      L-Artikolu 24 tad-Direttiva 2006/54/KE tal-Parlament Ewropew u tal-Kunsill tal-5 ta’ Lulju 2006 dwar l-implimentazzjoni tal-prinċipju ta’ opportunitajiet indaqs u ta’ trattament ugwali ta’ l-irġiel u n-nisa fi kwistjonijiet ta’ impjiegi u xogħol għandu jiġi interpretat fis-sens li dan jipprekludi leġiżlazzjoni nazzjonali, bħal dik inkwistjoni fil-kawża prinċipali, li permezz tagħha, f’sitwazzjoni fejn persuna li tqis lilha nnifisha vittma ta’ diskriminazzjoni bbażata fuq is-sess ippreżentat ilment, ħaddiem li appoġġjaha f’dan il-kuntest ikun protett kontra miżuri ta’ ritaljazzjoni meħuda mill-persuna li timpjega biss jekk dan ikun aġixxa bħala xhud fl-ambitu tal-investigazzjoni ta’ dan l-ilment u x-xhieda tiegħu tkun tissodisfa r-rekwiżiti formali previsti mill-imsemmija leġiżlazzjoni.
      
         (1)  ĠU C 311, 3.9.2018